একজন তরুণ এবং বুদ্ধিহীন উদ্যোগপতি হিসেবে আমি আমার টিমের সদস্যদের কথা না ভেবে, তাদের দৃষ্টিভঙ্গীতে কোনও বিষয় উপলব্ধি না করে আশা করছিলাম ঠিক যেভাবে আমি সেই মুহূর্তে সমস্ত বিষয় নিয়ে ভাবনাচিন্তা, পরিকল্পনা করছি তারাও সেটাই করবে। আমি যে উদ্যম নিয়ে, ভরসা দিয়ে তাদেরকে আমার সংস্থায় যোগ দেওয়ার কথা বলেছিলাম সেই একইভাবে কিন্তু এই অস্থির সময়ে তাদের সঙ্গে সময় কাটানো বা কথা বলার কোনও চেষ্টাই করিনি। একসময় তাদের মধ্যে থেকে একজন অভিযোগ করেছিল, সংস্থার প্রতিষ্ঠাতারা কর্মচারীদের কথা না ভেবে সিলিকন ভ্যালিতে পালিয়ে গিয়েছে। তিনি ভেবেছিলেন আমরা সংস্থার কথা, তাদের কথা না ভেবে ব্যক্তিগত লাভ-ক্ষতির হিসেবনিকেশে ব্যস্ত হয়ে পড়েছি। আমার এতে অত্যন্ত তীব্র প্রতিক্রিয়া হয়েছিল। এবিষয়ে কোনও কথা না বলে, আমি ইয়াহু মেসেঞ্জারে (ডেটা কল কাজ করছিল না, আন্তর্জাতিক কল করা ছিল সাধ্যের বাইরে) কর্মীদের শুধুমাত্র অর্ডার দিতে থাকি। ফলে সকলেই ভাবতে শুরু করেন যে আমরা নিজেদের স্বার্থসিদ্ধির কথা ভাবছি এবং তাঁদের কথা ভাবার আর কেউ নেই।